Lafrans : Polisye ak etidyan twoke kòn yo sou plas Sorbonne
Ekri jou mèkredi 15 mas 2006
Paris, 15 mas. 06 [AlterPresse] --- Plizyè santèn elèv lise (dènye klas segondè an Frans) ak etidyan twoke kòn yo aprèmidi 14 mas la ak Lapolis sou plas Sorbonne. Elèv yo voye anpil boulèt, branch bwa ak nenpòt sa ki tonbe anba men yo sou Fòs de Lòd yo. Polisye yo menm tire anpil gaz lakrimojèn. Bilan yo poko di konbyen blese ki genyen.
Depi plizyè semèn, elèv ak etidyan nan prèske tout peyi a mobilize pou mande gouvènman an voye jete yon pwojè ki rele Kontra Premyè Dajòb la (CPE). Daprè kontra sa, on patwon ki anplaye on jèn ki poko gen 26 zan, kapab revoke li nenpòt kilè, san rezon, depi jèn sa pa gen (...)
Ayiti-Eleksyon : Tèt chaje nan koumansman jounen 7 fevriye a - Yon moun mouri
Ekri jou madi 7 fevriye 2006
Pòtoprens, 7 fev. 06 [Alterpresse] --- Operasyon vòt yo koumanse maten 7 fevriye 2006 la avèk anpil difikilte sou tout teritwa peyi d Ayiti, nan sa ki arevwa ak òganizasyon vòt la epitou nan sa ki regade kesyon teknik yo, dapre sa ajans Altèprès konstate.
« Nou vle eleksyon, nou pa vle seleksyon, nou pa vle vyolans. Nou gen kat nan men nou, men nou poko ka vote. Magouy sa a p ap pase, fòk nou jwenn kote pou nou voteâ€ , dapre sa kèk moun ki t ap mande biwo vòt deklare nan yon manifestasyon.
Responsab biwo vòt yo rive nan sant yo trè ta, alòske plizyè milye fanm ak gason ap tann depi gran bonè nan (...)
Ayiti : Nan wout eleksyon
Ekri jou lendi 16 janvye 2006
Pòtoprens, 16 jan. 06 [AlterPresse] --- Sijè eleksyon an domine aktyalite a, nan yon kontèks kote ensekirite a pa reyèlman bese, alòske kominote entènasyonal la ap gade Ayiti nan loup.
Depi apre Konsèy Sekirite Nasyonzini ak Konsèy Pèmanan à’ganizasyon Leta Meriken fin ekzije pou eleksyon fèt rapidman an Ayiti, nou gen yon nouvo kalandriye elektoral. Eleksyon yo dwe fèt 7 fevriye k ap vin la a.
Parapòta kantite pwoblèm ki te gen pou rezoud pou eleksyon sa yo kab fèt, gen anpil krent an Ayiti pou nou pa tonbe nan eleksyon bouyi vide, ki ta koresponn a yon lojik « pare pa pare, antèman pou 4 è ». Yon (...)
Yon premye kout je sou 2005 an Ayiti
Ekri jou sanmdi 31 Desanm 2005
Pòtoprens., 31 déc. 05 [AlterPresse] --- Peyi Dayiti pran plizyè frap anba men lanati pandan ane 2005 lan. 11 moun mouri, 3 disparèt, 20 lòt blese apre pasaj siklòn Dennis sou zòn Sid peyi a, dapre bilan Pwoteksyon sivil mete deyò 11 jiyè.
29 out : yon deboulonay tè nan zòn Rivyè Fwad, nan Sid Pòtoprens, lakòz 10 moun mouri ak 12 lòt blese.
19 oktòb : Pasaj siklòn Wilma nan Karayib la lakòz 11 moun mouri, 5 lòt disparèt ak 2 mil fanmi sinistre. Se an Ayiti, van tanpèt sila fè plis viktim ak dega.
Menm jou an, gouvènman an adopte yon pwoje dekrè sou fason pou jere anviwonman an Ayiti.
Lòt koze ki domine ane (...)
Ki jan yo pral chwazi pwochen kandida a la prezidans pati ki sou pouvwa a an Frans ?
Ekri jou madi 6 Desanm 2005
Paris., 06 déc. 05 [AlterPresse] --- 6 desanm nan aprè midi, nan reyinyon biwo politik Inyon pou yon Mouvman Popilè (UMP), dirijan yo rive dakò pou gen on vòt ki fèt nan mwa janvye 2007, pou militan yo ka eksprime klèman sipò yo bay kandida pati a, kèk mwa anvan eleksyon prezidansyèl yo.
Mannyè pou chwazi pwochen kandida ki pou al reprezante pati nan eleksyon prezidansyèl yo se youn nan gwo kesyon ki te divize 2 gwoup nan UMP. Depi samdi, patizan Nicolas Sarkozy ak Dominique de Villepin te dozado pou konnen èske se nan eleksyon primè -sa vle pou tout militan vote- pou yo chwazi moun (...)